དགེ་བ་ཕུན་སུམ་ཚོགས་པར་སྤྱད། །ཅེས་པའི་དོན་ནི། བསམ་ཤེས་ཡོད་པའི་ཐོག་ཁོང་ཁྲོ་དང་འདོད་རྔམ་མེད་པའི་ཐོག་ནས་བྱ་སྤྱོད་སྤེལ་དགོས་པའི་དོན་ཡིན། རྟག་ཏུ་དོ་སྣང་དང་ངོས་ལེན་རྐྱང་རྐྱང་འཚོལ་བའི་བསམ་བློ་དེ་སྤོང་ཐབས་བྱེད་ཀྱི་ཡོད། ང་ཚོས་བསམ་ཕྱོགས་དེ་འདྲའི་དབང་དུ་ཤོར་ནས་བྱ་སྤྱོད་སྤེལ་དུས་དཀའ་ངལ་གྱི་རྒྱུ་བྱེད་ཀྱི་ཡོད། རེད་དམ་མ་རེད། དེ་ལྟར་ང་ཚོས་གཞན་གྱི་ཕྱོགས་ལ་གནས་ལུགས་དང་མི་མཐུན་པའི་དགོས་འདུན་བཏོན་ནས་བློ་ཕམ་བྱེད་ཀྱི་ཡོད། བཟང་ཕྱོགས་ཀྱི་ལས་སམ་དགེ་བའི་ལས་བྱེད་པའི་དོན་ནི། གནས་ལུགས་དང་མི་མཐུན་པའི་དགོས་འདུན་མེད་པའི་སྒོ་ནས་བྱ་བ་རྩོམ་དགོས་པ་དེ་ཡིན། དེ་ནི་དོན་དམ་པར་ཉོན་མོངས་དེ་དག་སྤངས་པའི་འགོག་བདེན་ཐོབ་པའི་དོན་མིན། འོན་ཀྱང་ང་ཚོས་ཉོན་མོངས་དེ་དག་གི་ཤུགས་རྐྱེན་ཆེན་པོའི་འོག་ཏུ་སོང་ནས་བྱ་སྤྱོད་མི་སྤེལ་བའི་དོན་ཡིན།